Georgetown H S School Rating Detail / Grades 9-12 - Georgetown, TX - NeighborhoodScout
Georgetown H S School
Georgetown H S School Test Scores (No Child Left Behind Tests)
Popular neighborhoods near Georgetown H S School Oliereus nader notering | Netwerk24
Oliereus nader notering
Aramco se markwaarde word op $2 000 miljard geraam, wat dit die wêreld se waardevolste maatskappy maak. Dis ook een van die winsgewendste maatskappye. Foto ter illustrasie: Bloomberg
Die wêreld se grootste oliemaatskappy het sy direksie geskommel in die aanloop tot wat die grootste noterings tot nog toe in die wêreld kan wees.
Die staatsbeheerde Saudi Arabian Oil Co., bekend as Aramco, het mense met internasionale ervaring in die olie- en petrochemiese sektor en, ongewoon vir ’n Midde-Oosterse maatskappy, selfs ’n vrou in die direksie aangestel.
Onder die nuwe aanstellings tel Andrew Liveris, uitgaande uitvoerende hoof en voorsitter van Dow Chemical. Hy sal op 1 Julie in Aramco se direksie begin wanneer hy by Dow aftree.
Lees ook: Hiér is die finale styging in die petrolprys
Aramco oorweeg nou al geruime tyd ’n aanvanklike openbare aanbod op die plaaslike aandelebeurs, met ’n sekondêre notering op minstens een buitelandse beurs.
Aramco se markwaarde word op $2 000 miljard geraam, wat dit die wêreld se waardevolste maatskappy maak. Dis ook een van die winsgewendste maatskappye.
Lynn Elsenhans, voormalige voorsitter van Sunoco, word die enigste vrou in die direksie.
Nog ’n nuwe aanstelling is Peter Cella, voormalige president en uitvoerende hoof van Chevron Phillips Chemical Co., en Mohammed Al-Jadaan en Mohammad Al Tuwaijri, onderskeidelik Saoedi-Arabië se minister van finansies en van ekonomie.
Die beplande notering van Aramco is deel van ’n poging om Saoedi-Arabië se ekonomie te transformeer van ’n oliegedrewe ekonomie na een wat ook nuwe bedrywe vestig.
Aramco oorweeg dit om raffinaderye in onder meer China en Indië te bou om markaandeel in dié lande te bou. Petrochemiese fabrieke word ook in die VSA en in Saoedi-Arabië gebou soos Aramco probeer diversifiseer na die vervaardiging van chemikalieë.
Aramco het sy direksie van nege tot 11 lede vergroot. Drie mense het uitgetree: Majid Al-Moneef, ’n koninklike raadgewer, Khaled Al-Sultan, rektor van die King Fahd-Universiteit, en Peter Woicke, voormalige besturende direkteur van die Wêreldbank. – Bloomberg, verwerk
Meer oor: Ruolie | Olieprys | Olie | Petrol
Hiér is die finale styging in petrolprys
Kommer oor olieprys ná Trump-twiet
Ondersoek na verkoop van olievoorraad aangevra